अलग-अलग मामलों मे दुकान और घरों के बाहर खड़ी 3 बाइकें चोरी, केस दर्ज
लुधियाना| अलग-अलगमामलों मे दुकान और घरों के बाहर खड़ी 3 बाइकें चोरी हो गईं। पुलिस पर्चे दर्ज कर तलाश कर रही है। पहले मामले मे ज्यूलर की दुकान के बाहर खड़ी बाइक चोरी हो गई। थाना डिवीजन नंबर आठ पुलिस ने संत विहार हैबोवाल के राहुल परसीचा की शिकायत पर केस दर्ज किया है। राहुल 3 मार्च को काॅलेज रोड पर बाइक से पैलेस ज्यूलर में गया था। कुछ देर बाद बाहर आया तो बाइक गायब थी। दूसरे मामले में थाना जमालपुर पुलिस ने भैणी काॅलोनी भामियां कलां के हरदीप सिंह की शिकायत पर केस दर्ज किया है। पुलिस को दी शिकायत में हरदीप सिंह ने बताया कि 3 मार्च को उसने अपनी बाइक घर के बाहर खड़ी की थी। 4 मार्च सुबह देखा तो बाइक गायब थी। तीसरे मामले में घर के बाहर खड़ी बाइक किसी ने चुरा ली। थाना डिवीजन नंबर 6 पुलिस ने गली नंबर 11 न्यू शिवाजी नगर के गगनदीप सिंह की शिकायत पर नामालूम आरोपी पर मामला दर्ज किया है। पुलिस को दी शिकायत में गगनदीप ने बताया कि 3 मार्च रात को उसने अपनी बाइक घर के बाहर खड़ी की थी। 4 मार्च सुबह देखा तो बाइक गायब थी, काफी जगह तलाश करने के बाद भी बाइक का कुछ पता नहीं चला। पुलिस मामला दर्ज कर बाइक और आरोपी की तलाश कर रही है।
hin_Deva hin_Deva